ཐིམ་ཕུ་ལུ་མཁས་པའི་ཞལ་འཛོམས་ཀྱི་སྐབས་ཀྲོང་གསར་ལས་ཨམ་སྲུ་སྡེ་ཚན་གཅིག་གིས་གཞན་དང་མ་འདྲ་བའི་གཞསམོ་འདི་རྒྱབ་སྐད་འཐེན་མི་དང་ཅིག་ཁར་སྒྲ་གཟུང་སྟེ་ཡོདཔ་ཨིན།གླུ་གཞས་འདི་ཀྲོང་གསར་ཆོས་རྩེ་རྫོང་གིས་རྒྱལ་རབས་ཀྱི་སྐོར་ལས་ཡ་མཚན་ཆེ་བའི་ཚིག་ཚུ་བཙུགས་ཏེ་རྩམ་ཡོདཔ་ཨིན།གླུ་གཞསཚིག་ནང་ལུ་རྫོང་འདི་ལྷ་ཡུལ་ཞིང་ཁམས་ལུ་དཔེ་བཀོད་དེ་ཡོདཔ་ཨིན།དེ་མ་ཚད་རྫོང་འདི་སངས་རྒྱས་སྟོང་གིས་གདན་ས་བཀྲ་ཤིས་མགོ་མང་ལུ་ཡང་དཔེ་བཀོད་དེ་ཡོདཔ་ཨིན།དེ་འབདཝ་ལས་གླུ་གཞས་འདི་གིས་རྫོང་འདི་རྟེན་འབྲེལ་བཟང་ནི་དང་ཕུན་སུམ་ཚོགས་བཅུག་ནིའི་དོན་ལུ་སྨོན་ཚིག་ཞུཝ་ཨིན་མས།